**Հ Ի Մ Ն Ա Վ Ո Ր ՈՒ Մ**

«**Հայաստանի Հանրապետության կառավարության 2014 թվականի հուլիսի 3-ի N 712-Ն որոշման մեջ լրացումներ և փոփոխություն կատարելու մասին**» **ՀՀ կառավարության որոշման նախագծի**

**1. Ընթացիկ իրավիճակը և ակտի ընդունման անհրաժեշտությունը.**

 ՀՀ ոստիկանության պետի կազմհաստիքային համապատասխան հրամանով ՀՀ ոստիկանության Երևան քաղաքի վարչության «Զվարթնոց» օդանավակայանի գծային բաժնում կրճատվել է ծառայության վաշտը և սահմանվել է ծառայության դասակ: Նշված փոփոխությունը կատարվել է պարեկային ծառայության կազմավորման գործընթացի շրջանակներում։ Նախագծի ընդունման անհրաժեշտությունը պայմանավորված է վերը նշված կառուցվածքային փոփոխությունը ՀՀ կառավարության 03.07.2014թ N 712-Ն որոշման մեջ արտացոլելու հանգամանքով:

**2. Կարգավորման նպատակը և բնույթը.**

ՀՀ կառավարության 03.07.2014թ. թիվ 712-Ն որոշման թիվ 8 հավելվածի «Ե» բաժնի 11-րդ կետում սահմանված է «ծառայության վաշտի ծառայողներ» հասկացությունը: Քանի որ, վերը նշված կառուցվածքային փոփոխության արդյունքում «վաշտը» փոխարինվել է «դասակով», նախագծով ըստ էության նախատեսվում է կատարել համապատասխան անվանափոխություն։

Նախագծի ընդունմամբ անհրաժեշտություն կառաջանա ՀՀ ոստիկանության բյուջետային հատկացումներում ավելացում կատարելու:

**3. Կապը ռազմավարական փաստաթղթերի հետ.**

Նախագծում նախատեսված կառուցվածքային փոփոխությունը կատարվել է պարեկային ծառայության կազմավորման գործընթացի շրջանակներում:

**4. Նախագծի մշակման գործընթացում ներգրավված ինստիտուտները և անձինք.**

ՀՀ ոստիկանություն:

**5. Ակնկալվող արդյունքը.**

«Հայաստանի Հանրապետության կառավարության 2014 թվականի հուլիսի 3-ի N 712-Ն որոշման մեջ լրացումներ և փոփոխություն կատարելու մասին» ՀՀ կառավարության որոշման նախագծի ընդունմամբ կապահովվի սույն որոշման N 8 հավելվածով սահմանված ոստիկանության կառուցվածքային ստորաբաժանումների անվանումների համապատասխանության Ոստիկանության կառուցվածքին։ Ինչպես նաև կբարելավվի Ոստիկանության ծառայողների սոցիալական ապահովությունը:

**ՀՀ ոստիկանություն**